***OSNOVNA ŠKOLA DON MIHOVILA PAVLINOVIĆA***

***METKOVIĆ***

***Godišnje izvješće o radu škole***

*u školskoj 2016./2017. godini*

*Klasa:602-02//16-01/301*

*Ur. broj: 2148-15-16-01*

*Metković, 30.kolovoza 2017.*

***OSNOVNI PODACI O ŠKOLI***

*Osnovna škola don Mihovila Pavlinovića ima sjedište u Metkoviću i dvije područne škole u Vidu i Prudu.*

*Ravnateljica škole je Žana Dodig prof. čiji je mandat započeo 01. rujna 2015. godine.*

*Tajnica škole je Marina Paušić Popović, pravnik / zamjena Josip Ujdur, pravnik*

*Računovođa škole je Anka Matić,ekonomista*

*Od stručnih suradnika u školi su zaposleni:*

* pedagog na puno radno vrijeme – Danijela Zrilić, prof.*

* defektologinja – socijalni pedagog na puno radno vrijeme – Antea Marević,prof.*

* psiholog na puno radno vrijeme – Hrvoje Šimović, prof.*

* knjižničarka na puno radno vrijeme – Katica Salacan ,prof.*

***I. UVJETI RADA***

***1. Materijalni uvjeti***

*Tijekom ljetnih praznika, a zaključno sa 01. rujna 2017. godine na školskom objektu izvršeni su zahvati:*

*- Sanacija zida, stropa u školskoj sportskoj dvorani*

*- Zamjena rasvjete u školskoj sportskoj dvorani*

*- Bojanje hodnika i zbornice škole*

*- Internetska mreža u p.š. Prud*

*Tijekom školske godine nabavljena je sljedeća oprema:*

*- 4 projektora*

*- TV za knjižnicu*

*- racunalo i printer za računovodstvo*

*- 5 računala za područne škole Vid i Prud ( donacija ZG banke )*

*- lektirni naslovi za knjižnicu ( Ministarstvo )*

***II. ORGANIZACIJA RADA***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ***Razred*** | ***Odjel*** | ***Broj učenika*** | ***M*** | ***Ž*** | ***Ponavljači*** | ***Primjereni oblik školovanja (uč. s rješenjem)*** | ***Putnika*** | ***Došli iz druge šk.*** | ***Prehrana užina*** |
| ***Vid (5 km)*** | ***Prud (7 km)*** |
| ***I. a*** | *1* | *20* | *13* | *7* | *0* | *0* | *0* | *0* | *1* | *13* |
| ***I. b*** | *1* | *21* | *10* | *11* | *0* | *1* | *0* | *0* | *1* | *13* |
| ***I. c*** | *1* | *23* | *13* | *10* | *0* | *0* | *0* | *0* | *0* | *19* |
| ***I. d*** | *1* | *23* | *11* | *12* | *0* | *0* | *0* | *0* | *0* | *20* |
| ***UKUPNO I.*** | ***4*** | ***87*** | ***47*** | ***40*** | ***0*** | ***1*** | ***0*** | ***0*** | ***2*** | ***65*** |
| ***II. a*** | *1* | *25* | *14* | *11* | *0* | *1* | *0* | *0* | *0* | *10* |
| ***II. b*** | *1* | *23* | *12* | *11* | *0* | *2* | *0* | *0* | *1* | *12* |
| ***II. c*** | *1* | *25* | *11* | *14* | *0* | *1* | *0* | *0* | *0* | *15* |
| ***II. d*** | *1* | *21* | *9* | *12* | *0* | *1* | *0* | *0* | ***0*** | ***11*** |
| ***UKUPNO II.*** | ***4*** | ***94*** | ***46*** | ***48*** | ***0*** | ***5*** | ***0*** | ***0*** | ***1*** | ***48*** |
| ***III. a*** | *1* | *23* | *14* | *9* | *0* | *0* | *0* | *0* | *0* | *5* |
| ***III. b*** | *1* | *22* | *13* | *9* | *0* | *0* | *0* | *0* | *1* | *8* |
| ***III. c*** | *1* | *26* | *11* | *15* | *0* | *1* | *0* | *0* | *1* | *14* |
| ***UKUPNO III.*** | ***3*** | ***71*** | ***38*** | ***33*** | ***0*** | ***1*** | ***0*** | ***0*** | ***2*** | ***27*** |
| ***IV. a*** | *1* | *19* | *10* | *9* | *0* | *1* | *0* | *0* | *0* | *9* |
| ***IV. b*** | *1* | *20* | *8* | *12* | *0* | *0* | *0* | *0* | *0* | *9* |
| ***IV. c*** | *1* | *21* | *7* | *14* | *0* | *0* | *0* | *0* | *0* | *15* |
| ***IV. d*** | *1* | *21* | *9* | *12* | *0* | *1* | *0* | *0* | *0* | *6* |
| ***UKUPNO IV.*** | ***4*** | ***81*** | ***34*** | ***47*** | ***0*** | ***2*** | ***0*** | ***0*** | ***0*** | ***39*** |
| ***M.Š. (I.-IV.)*** | ***15*** | ***333*** | ***165*** | ***168*** | ***0*** | ***9*** | ***0*** | ***0*** | ***5*** | ***179*** |
| ***1. razred*** | *1* | *11* | *10* | *1* | *0* | *1* | *0* | *0* | *0* | *0* |
| ***2. razred*** | *k* | *3* | *2* | *1* | *0* | *0* | *0* | *0* | *0* | *0* |
| ***3. razred*** | *1* | *8* | *2* | *6* | *0* | *2* | *0* | *0* | *0* | *0* |
| ***4. razred*** | *k* | *7* | *5* | *2* | *0* | *0* | *0* | *0* | *0* | *0* |
| ***UKUPNO***  | ***3*** | ***29*** | ***19*** | ***10*** | ***0*** | ***3*** | ***0*** | ***0*** | ***0*** | ***25*** |
| ***Razred*** | ***Odjel*** | ***Broj učenika*** | ***M*** | ***Ž*** | ***Ponavljači*** | ***Primjereni oblik školovanja (uč. s rješenjem)*** | ***Putnika*** | ***Došli iz druge šk.*** | ***Prehrana užina*** |
| ***Vid (5 km)*** | ***Prud (7 km)*** |
| ***1. razred*** | *k* | *4* | *3* | *1* | *0* | *0* | *0* | *0* | *0* | *0* |
| ***2. razred*** | *k* | *2* | *1* | *1* | *0* | *0* | *0* | *0* | *0* | *0* |
| ***3. razred*** | *k* | *4* | *1* | *3* | *0* | *0* | *0* | *0* | *0* | *0* |
| ***4. razred*** | *k* | *2* | *1* | *1* | *0* | *0* | *0* | *0* | *0* | *0* |
| ***UKUPNO***  | ***2*** | ***12*** | ***6*** | ***6*** | ***0*** | ***0*** | ***0*** | ***0*** | ***0*** | ***0*** |
| ***PŠ PRUD/VID*** | ***5*** | ***41*** | ***25*** | ***16*** | ***0*** | ***3*** | ***0*** | ***0*** | ***0*** | ***25*** |
| ***MŠ+ PŠ(I-IV)*** | ***20*** | ***374*** | ***190*** | ***184*** | ***0*** | ***12*** | ***0*** | ***0*** | ***5*** | ***204*** |
| ***V. a*** | *1* | *19* | *11* | *8* | *0* | *1* | *0* | *4* | *0* | *13* |
| ***V. b*** | *1* | *20* | *12* | *8* | *0* | *3* | *3* | *3* | *0* | *9* |
| ***V. c*** | *1* | *19* | *11* | *8* | *0* | *1* | *4* | *0* | *0* | *8* |
| ***V. d*** | *1* | *22* | *10* | *12* | *0* | *2* | *0* | *0* | *0* | *10* |
| ***V. e*** | *1* | *21* | *7* | *14* | *0* | *1* | *0* | *0* | *1* | *14* |
| ***UKUPNO V.*** | ***5*** | ***101*** | ***51*** | ***50*** | ***0*** | ***8*** | ***7*** | ***7*** | ***1*** | ***54*** |
| ***VI. a*** | *1* | *25* | *15* | *10* | *0* | *1* | *4* | *4* | *0* | *3* |
| ***VI. b*** | *1* | *22* | *12* | *10* | *0* | *0* | *6* | *2* | *0* | *10* |
| ***VI. c*** | *1* | *21* | *7* | *14* | *0* | *1* | *0* | *0* | *0* | *11* |
| ***VI. d*** | *1* | *19* | *7* | *12* | *0* | *2* | *0* | *0* | *0* | *7* |
| ***VI. e*** | *1* | *19* | *7* | *12* | *0* | *1* | *0* | *0* | *0* | *15* |
| ***UKUPNO VI.*** | ***5*** | ***106*** | ***48*** | ***58*** | ***0*** | ***5*** | ***10*** | ***6*** | ***0*** | ***46*** |
| ***VII. a*** | *1* | *20* | *15* | *5* | *1* | *0* | *4* | *1* | *0* | *7* |
| ***VII. b*** | *1* | *19* | *11* | *8* | *0* | *0* | *1* | *0* | *0* | *6* |
| ***VII. c*** | *1* | *21* | *10* | *11* | *1* | *0* | *0* | *0* | *0* | *6* |
| ***VII. d*** | *1* | *22* | *12* | *10* | *0* | *1* | *0* | *0* | *0* | *7* |
| ***UKUPNO VII.*** | ***4*** | ***82*** | ***48*** | ***34*** | ***0*** | ***1*** | ***5*** | ***1*** | ***0*** | ***26*** |
| ***VIII. a*** | *1* | *23* | *14* | *9* | *0* | *1* | *3* | *3* | *0* | *0* |
| ***VIII. b*** | *1* | *24* | *13* | *11* | *0* | *0* | *2* | *2* | *1* | *3* |
| ***VIII. c*** | *1* | *23* | *11* | *12* | *0* | *1* | *0* | *0* | *0* | *4* |
| ***VIII. d*** | *1* | *25* | *12* | *13* | *0* | *0* | *0* | *0* | *1* | *4* |
| ***UKUPNO VIII.*** | ***4*** | ***95*** | ***50*** | ***45*** | ***0*** | ***2*** | ***5*** | ***5*** | ***2*** | ***11*** |
| ***M.Š. (V-VIII)*** | ***18*** | ***384*** | ***197*** | ***187*** | ***2*** | ***17*** | ***27*** | ***19*** | ***3*** | ***137*** |
| ***M.Š. (I-VIII)*** | ***33*** | ***717*** | ***362*** | ***355*** | ***2*** | ***28*** | ***27*** | ***19*** | ***8*** | ***316*** |
| ***UKUPNO M.Š.+P.Š*** | ***38*** | ***758*** | ***387*** | ***371*** | ***2*** | ***31*** | ***27*** | ***19*** | ***8*** | ***341*** |

*Nastava se odvijala u dvije smjene. Zbog nedostatka prostora, izborna nastava njemačkog jezika i informatike od V. do VIII. razreda organizirala se u suprotnim smjenama.*

*Stručno je bilo zastupljeno 60 učitelja i 1 nestručno zastupljen.*

*U školu su primljena 4 učitelja i dva stručna suradnika na stručno osposobljavanje bez zasnivanja radnog odnosa.*

*U školskoj godini 2016./2017. u sustav e-Dnevnika bilo je obuhvaćeno 25 odjela u matičnoj i područnim školama.*

*U školi je organiziran produženi stručni postupak za učenike s većim teškoćama u razvoju . Ukupno je bilo uključeno 16 učenika . Osim 11 učenika upisanih u našu školu, PSP je pohađalo i 5 učenika iz OŠ Stjepana Radića iz Metkovića.*

*Učenici naše škole imali su osigurano 7 pomoćnika u nastavi. Od toga njih 5 kroz projekt „Zajedno možemo sve“ i 2 pomoćnika preko udruge „Leptirići“.*

*Kroz školsku godinu 2016./2017. stručnu praksu odradio je 12 studenata.*

***STRUČNA PRAKSA***

|  |  |  |
| --- | --- | --- |
| ***Ime i prezime*** | ***Praksa, Vježbe*** | ***Vrijeme***  |
| *Darija Dodig* | *Vježbe – Razvoj osoba s intelektualnim teškoćama* | *15 školskih sati* |
| *Matea Jerkić* | *Likovna kultura i likovna umjetnost* | *1 tjedan* |
| *Ivana Pehar* | *Pedagoško – metodička praksa* | *1 tjedan* |
| *Rada Jurković* | *Pedagoško – metodička praksa* | *1 tjedan* |
| *Martina Volarević* | *Stručno – pedagoška praksa* | *8 školskih sati* |
| *Kristina Vukojević* | *Stručno – pedagoška praksa* | *8 školskih sati* |
| *Glorija Dragobratović* | *Istraživačka praksa (učiteljski)* | *2 tjedna* |
| *Martina obad* | *Stručno – pedagoška praksa* | *1 tjedan* |
| *Antonia Paponja* | *Stručno – pedagoška praksa* | *1 tjedan* |
| *Petra Talajić* | *Vježbe – individualizirani edukacijski program* | *30 sati* |
| *Elena Baffo* | *Vježbe – individualizirani edukacijski program* | *30 sati* |
| *Lucija Čorić* | *Vježbe – Rehabilitacija* | *24.04 -28.04.2017* |

***2. Godišnji kalendar rada***

*Nastava i sve popratne aktivnosti u školi odvijale su se prema Godišnjem planu i programu rada škole i Školskom kurikulumu. Nastava je započela 05. rujna 2016. godine , a završila 14. lipnja 2017. godine. Zimski odmor učenika trajao je od 24. prosinca 2016. do 11. siječnja 2017. Proljetni odmor učenika trajao je od 13. travnja 2017. do 21. travnja. 2017.*

*Ljetni odmor učenika trajao je od 16. lipnja 2017. godine do 03. rujna 2018. Kroz školsku godinu je ostvareno 179 radnih dana.*

***III. KULTURNA I JAVNA DJELATNOST ŠKOLE***

***RUJAN***

***02.09. Svečani prijam prvaša -*** *U petak, 2. rujna 2016. godine u predvorju škole priređen je svečani prijam za naše ovogodišnje prvoškolce. Najprije ih je pozdravila ravnateljica zaželjevši im mnogo sreće i dobrih ocjena u školi. Nakon toga uslijedio je svečani program dobrodošlice koji je za njih priredio Dalibor Dominiković, voditelj Plesne škole „Calypso“.*

***26.09. Lastavica za najmlađe učenike -*** *U Gradskom kulturnom središtu u Metkoviću 26. rujna 2016. održana je kazališna predstava Lastavica koju je za učenike razredne nastave naše škole izvelo Amatersko kazalište Opuzen. Predstavu je režirao i uglazbio Hrvoje Barbir, a uloge je odigralo dvanaest učenika uzrasta od četvrtog do osmog razreda osnovne škole.*

***LISTOPAD***

***02.10. Međunarodni dan nenasilja-*** *Međunarodni dan nenasilja obilježen je  u našoj školi prigodnim panoima i programima u razredima dan rođenja Mahatme Gandija, začetnika filozofije nenasilnog otpora.*

***04.10. Svjetski dan životinja*** *- Svjetski dan zaštite životinja obilježava se 4. listopada. Taj dan je posvećen pravima životinja i njihovu blagostanju, s posebnim naglaskom na odnos čovjeka prema ostalim životinjama i važnosti svih životinja za život na Zemlji.*

***08. 10.Dan neovisnosti Republike Hrvatske -*** *Osmog listopada proslavljena je 24. obljetnica neovisnosti naše domovine. U ovoj prigodi prisjetili smo se iznimno važne povijesne odluke Sabora Republike Hrvatske od 8.listopada 1991. godine kojom je Hrvatska proglašena neovisnom republikom, a danas ga proslavljamo kao Dan neovisnosti.*

***14.10. Dani kruha -*** *Mjesto učenja za današnju izvanučioničnu nastavu bio je glavni gradski trg, klupe i ploču zamijenili smo prodajnim štandovima, udžbenike bogatim plodovima jeseni, a nastavu prodajom.  Cilj ove nastave bio je prodajom izložaka koje su donirale majke i bake prikupiti što više novčanih sredstava za novo lice naše knjižnice, za njezino medijsko osnaživanje.*

***15.10. – 15. 11. Mjesec hrvatske knjige*** *je manifestacija koja više od dva desetljeća uspješno promiče knjigu i čitanje kao društvenu vrijednost, a traje od 15. listopada do 15. studenoga.  Središnja  tema i geslo ovogodišnje manifestacije je Čitam sto nas sat. Svim našim učenicima u Mjesecu hrvatske knjige poručujemo: Čitajte sto na sat, čitajte sve što vam dođe pod ruku!*

***STUDENI***

***18.11. Pad grada Vukovara -*** *I ove godine smo obilježili smo obljetnicu pada grada Vukovara. U predvorju škole, uz prigodne plakate i glazbu učenici su mogli pogledati  slikokaze o stradanjima Vukovara i Vukovaraca.  Nakon toga su učenici upaljene svijeće postavili  ispred glavnog ulaza u školu.*

***19.11. Svjetski dan prevencije nasilja nad djecom******-*** *Svjetske studije o nasilju nad djecom upozoravaju da je čak 40 milijuna djece u svijetu izloženo različitim oblicima zlostavljanja i zanemarivanja.*

***PROSINAC***

***05.12. sv. Nikola –*** *Dana 5.prosinca održana je školska priredba u kojoj su sudjelovali učenici nižih razreda naše škole. Izvedeni  su igrokazi dramske i lutkarsko-scenske grupe, nekoliko recitacija, te prigodne pjesme malog zbora. Vrhunac priredbe je bio dolazak svetog Nikole koji je s njima razgovarao i dijelio slatkiše.*

***09.12. Večer poezije -*** *u predvorju naše škole održana je večer poezije posvećena Vladimiru Pavloviću povodom 20. obljetnice njegove smrti. Realizirali su je suradnički Ogranak Matice hrvatske iz Metkovića i Aktiv Hrvatskoga jezika naše škole.*

***19.12. Božićni koncert dječjih zborova -*** *u  galeriji Gradskog kulturnog središta održan je već tradicionalni Božićni koncert dječjih zborova osnovnih i glazbenih  škola iz doline Neretve. Organizator koncerta, kao i dosadašnjih godina, bila je naša škola.*

***22.12. Božićni bal osmaša -***  *u našoj školi  održan je glazbeno-plesni spektakl  – Božićni bal učenika osmih razreda u suradnji s voditeljem Plesne škole „Calypso“ .*

***23.12. Božićna priredba -***  *posljednji nastavni dan u ovoj godini bio je posvećen glazbenim i scenskim točkama.  Program su otvorili članovi Velikog zbora pjesmom Oj, djetešce moje drago, uslijedile su recitacije učenica koje  su svojim glasom dočarale tihu adventsku noć u kojoj se očekuje dolazak Sina Božjeg ( Božićna tiha noć , Božićna zvijezda ) i igrokaz učenika viših razreda koji su se zapitali što bi Isus mogao poželjeti za svoj rođendan ( Što bismo mogli pokloniti Isusu). Zvuci triju gitara ispunili su školsko predvorje u  izvedbi melodije The first Noel, a  publika je  zapjevala   sa zborom o zadnjem Božiću ( Last Christmas ) i riječi napjeva  Čuj nebeske vojske glas.*

***SIJEČANJ***

***27.01. Međunarodni dan sjećanja na žrtve holokausta -*** *U Hrvatskoj se od 2004.god. obilježava ,Dan sjećanja  na holokaust i na žrtve  zločina  protiv čovječnosti . U našoj školi je također obilježen čitanjem prigodnog teksta za sve učenike.*

***VELJAČA***

***Prva nedjelja*** *u veljači svake godine poseban je dan - tada slavimo Svjetski dan života. Barem danas  trebali bismo se zapitati cijenimo li dovoljno život - svoj i tuđi!  Život je umjetnost. Neshvatljiv je - neprestano se troši, a ipak traje. Život nam je poklonjen i trebamo ga cijeniti. A zašto smo ga dobili? Da bismo ga i sami poklonili.*

***22.02****.* ***U susret Danu ružičastih majica -*** *Svjesni činjenice da je nasilje prisutno svakodnevno u svim okruženjima,  ovim programom želimo podići svijest o problemu vršnjačkog nasilja, velikom problemu među djecom i mladima*

***24.02.- Manifestacija DANI OCA ANTE GABRIĆA-*** *Naša škola se pridružila tjednu obilježavanja „Dana oca Ante Gabrića“ nizom školskih aktivnosti, sudjelovanjem u radionicama i prigodnim programom.*

***26.02.*** *Učenici naše škole sudjelovali su u povorci maškara koja je prolazila ulicama našeg grada. Predstavili su se ove godine s temom BAROK, a naziv skupne maske bio je****Barokni malci, barokni znalci.***

***OŽUJAK***

***14.03. – 16.03****. U sklopu projekta****Posjet osmih razreda Vukovaru****naši osmaši ovaj su tjedan  posjetili Vukovar, simbol Domovinskog rata. Projektne aktivnosti uključivale su predavanja o ratnim zbivanjima i stradanjima u gradu tijekom Domovinskog rata, obilazak svih mjesta sjećanja iz toga vremena, slanje poruka mira, afirmacija poštivanja različitosti i suosjećanja kroz Školu mira i ostale radionice.*

***21. 03. Međunarodni dan djece s Downovim sindromom -*** *Na prvi dan proljeća obilježava se Međunarodni dan osoba s Downovim sindromom. Simbol ovog dana su šarene čarape koje simboliziraju posebnost u različitosti. Simbol Dana djece s Downovim sindromom su šarene čarape jer ih takve osobe ne mogu upariti pa se nošenjem šarenih čarapa pokazuje podrška njihovoj borbi da se što bolje integriraju u društvo.*

***21.03. Dan darovitih učenika -*** *Dan  darovitih  učenika, prema preporuci Ministarstva znanosti, obrazovanja i sporta RH, obilježava se 21. ožujka. Na taj način želi se naglasiti spoznaja o potrebi organiziranja sustavne brige za takvu djecu u okvirima obrazovnog sustava.  Europski dan talentiranih i darovitih prvi  put je obilježen 2011. godine, a namjera mu je senzibilizirati javnost o važnosti prepoznavanja darovite, kreativne i talentirane djece.*

***21.3. –Projekt „Imamo plan za lutaka dan“*** *– izrada lutki i održane edukativne radionice s učenicima u suradnji s Metkovskim i Opuzenskim amaterskim kazalištima.*

***23.03. Klokan bez granica -*** *Pod pokroviteljstvom Hrvatskog matematičkog društva u četvrtak, 23. ožujka 2017. godine u 12:30 sati održat će se po devetnaesti put Međunarodno matematičko natjecanje Klokan bez granica.*

***TRAVANJ***

***02.04. Međunarodni dan dječje knjige-*** *Naša škola obilježavala je ovaj nadnevak tijekom cijeloga tjedna radionicama za najmlađe učenike i tako su nastale slikovnice koje su bile izložene u predvorju Škole.*

***28.04. Papir prikupljamo, Africi pomažemo -*** *učenici trećeg i četvrtog razreda PŠ Vid posjetili su tvrtku za zbrinjavanje otpada Respekt d. o. o. Vrijedno smo prikupljali stari papir i karton pa smo na kraju tjedna u kojemu smo obilježavali Dan planeta Zemlje na praktičan način pokazali  što smo naučili.*

***24.04.Dan planeta Zemlje , Misli zeleno, posadi biljku -*** *Obilježio se Dan planeta Zemlje. Učenici su sa svojim učiteljicama zasadili u školskom vrtu nove sadnice cvijeća i stabala.*

***26.04.******Dan obnovljivih izvora Energije*** *– obilježava se u spomen na veliku nuklearnu katastrofu koja se 26. travnja 1986. godine dogodila u Černobilu i koja je imala stravične posljedice. Uništila je cjelokupan ekosustav, biljni i životinjski svijet dok su od neposrednog zračenja ili posljedica stradale tisuće ljudi.*

***SVIBANJ***

***Projekt BAROK – terenska nastava u baroknom Dubrovniku -*** *Učenici  6.a i 6.b razreda u pripremi za ovu terensku nastavu u Dubrovniku osmislili su mali sat povijesti.  Barokni znalci okušali su se u ulozi vodiča, a također su  izlagali na teme iz povijesti Dubrovačke Republike:  Malo i Veliko vijeće,  Knežev dvor, crkva sv. Vlaha, crkva sv. Ignacija,  Život Ivana Gundulića, Himna slobodi… Svoja su mala izlaganja upotpunili izradom tematskih plakata.*

***12.05. Majčin dan -*** *Naši najmlađi učenici su igrokazom, pjesmom i recitacijama obilježili Majčin dan.*

***15.05. Atletika******-*** *15. svibnja 2017.  održano je Županijsko natjecanje  školskih športskih društava  iz atletike za uzrast petih i šestih razreda. Naše atletičarke osvojile su  3. mjesto, a atletičari su županijski prvaci!*

***17.05. Kviz Nina i Tito*** *- Učenici trećih razreda sudjelovali su u kvizu Nina i Tino. Kviz se održavao u cijeloj Hrvatskoj u 12:30 sati. Djeca su se kroz učenje zabavila. Svi sudionici su dobili prigodne poklone i diplome, a pobjednik Ante Raič je osvojio majicu.*

***30.05. Terenska nastava „Očuvanje vodnih resursa“ -*** *učenici 2.a i 2.b razreda te potom i učenici 3.a i  3.b  razreda posjetili su Izvorište Prud gdje se održala II. edukativna radionica**„Očuvanje vodnih resursa – osiguranje uredne i sigurne javne vodoopskrbe i gubitci vodoopskrbne mreže.“*

***LIPANJ***

***02.06. Mladi informatičari****, učenici šestih razreda, posjetili su Gimnaziju Metković i boravili u****Učionici budućnosti.****Pod stručnim vodstvom prof. Informatike Marinka Zupca obišli su prostorije Gimnazije Metković, internetsko čvorište sa svjetlovodovima te interaktivno sudjelovali isprobavajući mogućnosti Učionice budućnosti. Iskazali su se rabeći pametnu ploču i tablet računala.*

***Priznanje za najbolji literarni rad u Dubrovačko-neretvanskoj županiji -*** *Aktiv Hrvatskoga jezika sudjelovao je u 12. LITERARNOM NATJEČAJU  „ODJECI“  koji je zamišljen kao festival dječjeg književnoga stvaralaštva.*

***12.06. Projekt Barok -*** *s početkom u 12:00 sati u predvorju naše škole nazočili smo sjajnom predstavljanju godišnjega školskog projekta BAROK kojega je koordinirala učiteljica glazbene kulture Ljupka Sršen Gutić.*

***14.06.*** *S krajem nastavne godine realiziran je projekt mladih tehničara****Izrada uporabnih tehničkih tvorevina – izrada i postavljanje kućica/hranilica za ptice.*** *Zahvaljujući donaciji Zajednice tehničke kulture DNŽ škola je nabavila strojeve za obradu drveta i potreban materijal za provedbu projekta.  Praćenjem tehničke dokumentacije mladi tehničari su uspješno izveli sve radne operacije obradbe drva potrebne za izradbu kućica za ptice.*

***16.06. Županijski prvaci na nagradnom adrenalinskom pustolovnom izletu -*** *Učenici naše škole koji su osvojili prva mjesta na županijskim natjecanjima u znanju Ivan Mijoč i Filipa Šiljeg uživali su u sportsko rekreacijskim adrenalinskim aktivnostima i ugodnom druženju u Cadmos Village u Konavlima.*

***SRPANJ***

***06.07. Oproštaj od osmaša -*** *Svečanom priredbom koja je održana u predvorju škole, osmaši svih pet razreda oprostili su se i zahvalili svojim razrednicima, učiteljima, ravnateljici, stručnom osoblju i ostalim koji su sudjelovali u njihovom odgoju i obrazovanju.*

***Kazališne i filmske predstave***

*Radi stjecanja navike odlaska u kino i kazališne predstave, njegovanje primjernog ponašanja i nastojanja približavanja određenih sadržaja, organizirali smo posjete kazališnim, lutkarskim i kino predstavama i koncertima u Metkoviću , Dubrovniku i Splitu.*

***Humanitarne akcije***

 *U tjednu solidarnosti prodajom bonova Crvenog križa prikupljena su sredstva su uplaćena Crvenom križu. Škola je tradicionalno sudjelovala u nacionalnoj humanitarnoj akciji Caritasa Za 1000 radosti. Prikupljana su sredstva za potrebite i za naš Caritas. Za Dan kruha, Božić i Uskrs su se prikupljali proizvodi koje su učiteljice s učenicima odnijeli najpotrebnijima.*

*U srijedu, 12. travnja 2017. godine učenici PŠ Prud sa svojim učiteljicama Sandrom Krstičević i Danijelom Tutavac te vjeroučiteljicom Vinkom Cikojević posjetili su prostorije Crvenoga križa u Metkoviću. Korizma je vrijeme u kojem se kršćani molitvom, postom i dobrim djelima pripremaju za slavljenje Uskrsa. Tako su učenici PŠ Prud sa svojim učiteljicama odlučili učiniti dobro djelo te su tijekom Korizme  prikupili  prehrambene proizvode i odlučili ih darivati onima kojima je pomoć najpotrebnija.*

*Škola se uključila u program UNICEF-a „Škole za Afriku“ čiji je cilj briga za obrazovanje i zaštitu života djece u Africi. Prikupljana su novčana sredstva od prodaje starog papira i kartonske ambalaže.*

***Obilježavanje Dana škole***

*Svečano, veselo i raspjevano je obilježen Dan Škole 18. svibnja 2017. Obilježavanju Dana škole pridaje se veliki značaj i uključuju se većina učenika i djelatnika. Odali smo priznanja učenicima i njihovim mentorima koji su ove godine svojim znanjem, marljivosti i upornošću izborili prva, druga ili treća mjesta na županijskim natjecanjima znanja i sportskih vještina. Program se nastavio pjevačkim natjecanjem učenika.*

***IV. PLAN BRIGE ŠKOLE ZA ZDRAVSTVENO – SOCIJALNU ZAŠTITU UČENIKA***

*CIJEPLJENJE I DOCIJEPLJIVANJE UČENIKA Provodi se prema obveznom kalendaru cijepljenja za tekuću godinu uz suradnju sa Zavodom za javno zdravstvo – službom za školsku medicinu i liječnicom dr. Asjom Palinić-Cvitanović.*

|  |  |  |
| --- | --- | --- |
| *Aktivnosti* | *Sadržaji* |  *Razred* |
| *Zdravstvena zaštita učenika* | *Pregledi djece za upis u prvi razred, sistematski pregled učenika, cijepljenje učenika MO-PA-RU, DI-TE, POLIO**Skrining – rast i razvoj, vid, vid na boje* *Sistematski pregled, Zdravstveni odgoj-promjene u pubertetu**Skrining – rast i razvoj, vid, kralježnica, cijepljenje hepatitis B**Sistematski pregled, cijepljenje DI-TE POLIO**Sistematski pregled* |  *1razred**3razred**4razred**5razred**6razred**8razred* |
| *Zdravstveni odgoj* | *Organizarana predavanja s područja zdravstva, humanitarne akcije, akcije skupljanja sekundarnih sirovina, sakupljanje hrane, vođenje brige o čistoći škole okoliša, vođenje brige o nemoćnim osobama* |  |

***V. STRUČNO USAVRŠAVANJE UČITELJA I STRUČNIH SURADNIKA***

*Djelatnici škole odlazili su na seminare i savjetovanja u organizaciji Agencije i Ministarstva koji su bili usmjereni na unapređivanje rada, novine u ostvarivanju zadataka škole te uspješniju suradnju svih sudionika odgojno – obrazovnog procesa. Na jednodnevne i višednevne seminare koji su organizirani van grada Metkovića odlazilo je 60 djelatnika iz reda učitelja i stručnih suradnika, a Ravnateljica je sudjelovala na 4 seminara. Nastojanje je da kroz višegodišnji ciklus sudjeluju svi učitelji. Učitelji su redovito prisustvovali školskim stručnim vijećima i na županijskim stručnim vijećima.*

***Rad školskih stručnih vijeća***

*Školska stručna vijeća organizirana su po predmetima i razrednim odjelima. Djelovali su prema programima rada koji su donijeti na početku školske godine. Vijeća su uz planiranje i programiranje rada odrađivali teme za permanentno usavršavanje, planirali terensku nastavu, usuglašavali kriterije i stavove. Zbog jednostavnije organizacije organiziran je*

*sastanak voditelja stručnih vijeća. Na sastanku je analiziran rad vijeća u protekloj školskoj godini i date su upute voditeljima vijeća za izradu programa rada stručnih vijeća.*

*Naša škola je bila domaćin županijskim aktivima fizike, tehničke i likovne kulture, čiji su voditelji ujedno naši djelatnici učitelji mentori: Senad Novaković, Jelica Lazarević i Dubravka Šešelj.*

***31. ožujka 2017. god.****u našoj Školi je održano ŽSV učitelja fizike i tehničke kulture. Gost predavač je bio prof.dr.sc. Ivica Puljak. Predavanju su nazočili i učenici metkovske i pločanske gimnazije te učenici naše škole.*

***VI. RAD STRUČNIH VIJEĆA I ORGANA UPRAVLJANJA***

***1. Rad učiteljskog vijeća***

*Sjednice Učiteljskog vijeća planiraju se Godišnjim planom i programom rada škole. U tijeku školske godine održano je 13 sjednica Učiteljskog vijeća.*

***2. Rad razrednih vijeća***

*Sjednice razrednih vijeća održane su prema planu i programu rada za sve razredne odjele od 1. do 8. razreda. U tijeku školske godine održano je 9 sjednica Razrednog vijeća.*

***3. Rad razrednika***

*Poslovi razrednika obuhvaćali su rad s učenicima, roditeljima i samostalni poslovi razrednika.*

*Rad s učenicima ostvarivao se na satovima razrednika. Teme su bile vezane za odgojnu problematiku, za specifičnost pojedinog razrednog odjela, obilježavanje značajnih datuma i blagdana.*

***4. Rad stručnih suradnika***

*Stručni suradnici dio poslova obavljaju zajedno (analize uspjeha, izrada Godišnjeg plana i programa rada škole, Izvješće o radu škole, Školski kurikulum, istraživanja i dr.) Čine tim i zajedno surađuju oko dogovaranja poslova i istraživanja kojima će u tekućoj školskoj godini posvetiti posebnu pozornost. Provodili su savjetodavni rad s učenicima, roditeljima i učiteljima te na razne načine radile na unapređivanju rada škole.*

***Pedagoginja***

*Pedagoginja je obavljala poslove planiranja i programiranja, sudjelovala u ostvarivanju odgojno – obrazovnog rada, radila s učenicima, učiteljima, članovima stručnih timova, roditeljima i ravnateljem.*

***Psiholog***

*Rad psihologa ponajprije je bio usmjeren na učenike kako bi oni razvili svoje potencijale, održali svoje psihološko međusobnih odnosa triju ključnih elemenata nastavnog procesa: učenika, učitelja i nastavnog sadržaja. Roditelji su važna karika u pedagoškom trokutu pa su stoga i oni bili uključeni u zajedničkoj suradnji.*

***Defektologinja***

*Posao defektologinje je bio vezan za pripremanje školskih odgojno – obrazovnih programa i njihove realizacije, neposredno sudjelovanje u odgojno – obrazovnom procesu (neposredni rad s djecom, provođenje postupaka opservacije i rekategorizacije,…). Također je provodila analizu odgojno – obrazovnih rezultata, pratila provedbu IOOP-a, vrjednovanje i samovrednovanje rada u školi. Sudjelovala je u radu s roditeljima, učiteljima i vijećima škole.*

***Knjižničarka – školska knjižnica***

*U knjižnici se provodio odgojno – obrazovni rad kroz edukacije – upoznavanje učenika s knjigom i knjižnicom, individualne upute i pomoć pojedinim učenicima oko školske lektire. Knjižničarka je organizirala posjete kazališnim i kino predstavama.*

*Održavani su tematski sati za učenike i susret s piscem. Realizirala je projekt u suradnji s učiteljicom 3.c , dječjim vrtićem, Amaterskim kazalištem iz Opuzena i Metkovskim amaterskim kazalištem lutaka „Imamo plan za lutaka dan“ i „Moja prva knjiga“ u suradnji s učiteljima razredne nastave.*

***5. Rad školskog odbora , Vijeća roditelja i Vijeća učenika***

***Školski odbor*** *je održao 15 sjednica u školskoj godini 2016./2017.*

*-usvojio Godišnji plan i programa rada škole i Kurikulum -potvrdio izbor dobavljača za školsku kuhinju -potvrdio izabranog osiguravatelja -nadgledao organizaciju rada na početku šk. godine -davao suglasnosti za zapošljavanje novih djelatnika na određeno i neodređeno vrijeme -vodio financijsko planiranje i donosio financijski plan škole i rebalans -donosio školske propise i akte -donio godišnji obračun i financijski plan za novu godinu -analizirao odgojno obrazovne rezultate u školi -razmotrio mjere u cilju ostvarivanja zacrtane politike Škole i unapređenja odgojno – obrazovnog rada u idućoj školskoj godini -utvrdio smjernice za rad u idućoj školskoj godini -usvojio novi Kućni red Škole*

***Vijeće roditelja***

*Vijeće roditelja broji 38 članova. Predsjednica Vijeća roditelja je bila Dijana Marević, a zamjenik Markica Kežić . Na sastancima se raspravljalo o tekućoj problematici škole, informirani su o provođenju izvanučionične nastave. Upoznati su s prijedlogom Godišnjeg plana i programa i Kurikuluma škole za 2016./2017. godinu.*

***Vijeće učenika***

*Vijeće učenika broji 38 učenika. Predsjednica vijeća učenika je bila učenica Lucia Dominiković, a zamjenica Ana Ramić. Na sjednicama se raspravljalo o aktualnoj problematici vezanoj uz život škole, o poboljšanju uvjeta rada, promicanju javne i kulturne djelatnosti škole, promicanju tolerancije i društveno prihvatljivog ponašanja u školi, humanitarnoj djelatnosti i izvanučioničnoj nastavi.*

***VII. REALIZACIJA NASTAVNOG PLANA I PROGRAMA I ODGOJNO-OBRAZOVNA POTIGNUĆA***

***1. Pristup planiranju i programiranju svih oblika nastavnog plana i programa***

*Početkom školske godine ravnateljica je u suradnji s djelatnicima škole razradila koncept Godišnjeg plana i programa i Školski kurikulum za 2016./2017. godinu. Definirana su zaduženja za izradu po pojedinim elementima. U izradi Godišnjeg plana i programa rada škole i Školskog kurikuluma sudjelovali su: ravnateljica, stručni suradnici i tajnik škole. Svoj prilog su, uz navedene, razradili i predsjednici stručnih vijeća te voditelji izvannastavnih aktivnosti. Na stručnim vijećima škole planirana je redovna nastava, raspravljalo se o izvanučioničnoj nastavi, o potrebama i problemima na koje se nailazilo tijekom školske godine. Posebnu pozornost učitelji su posvetili planiranju i programiranju za svaki pojedini predmet i dogovarali na sjednicama razrednih vijeća izvanučioničnu nastavu, korelacije, kriterije ocjenjivanja, obilježavanje značajnijih datuma i suradnju oko zajedničkih aktivnosti.*

***2. Realizacija nastavnog plana i programa***

*Nastava je realizirana u petodnevnim radnim tjednima prema planovima i programima svakog pojedinog razrednog odjela Prema izvješćima učitelja na sjednicama razrednih vijeća programi su realizirani u svim nastavnim predmetima i nema sadržaja koji se prenosi u iduću školsku godinu.*

***3. Rad i postignuća u odgojno – obrazovnom radu***

***3.1. Rezultati u redovnoj i izbornoj nastavi***

*Na kraju školske godine škola je imala ukupno 758 učenika u 38 razrednih odjeljenja i 5 učenika u 1 posebnom razrednom odjelu. Nastavnu godinu s uspjehom su završila 726 učenika. S jednom negativnom je ocijenjeno 25 učenika, a s dvije negativne 12 učenika (4,72 %), ukupno 37 (4,85%). Svi učenici sa negativnim uspjehom upućeni su na dopunski rad koji je za njih organiziran u školi. Od tog broja je bio 1 učenik razredne nastave. Nakon završenog dopunskog rada, 3 učenika nije zadovoljilo usvojenim znanjem te su upućeni na polaganje popravnog ispita u kolovozu.*

*Nakon dopunskog rada i popravnih ispita u viši razred s uspjehom prelazi svih 763 učenika (100%).*

***3.2. Izborna nastava***

*Izborna nastava organizira se prema interesima učenika iz katoličkog vjeronauka, njemačkog jezika i informatike. Katolički vjeronauk organiziran je za učenike od 1.-8. razreda , pohađalo ga je 758 učenika u 15 skupina. Informatika je bila organizirana u 8 grupa za učenike od 5. – 8. razreda, a pohađalo je 48 učenika. Izborna nastava njemačkog jezika je organizirana za učenike od 4. – 8. razreda u 18 grupa, a pogađalo je 189 učenika.*

***3.3. Vladanje učenika i pedagoške mjere***

***Vladanje učenika***

*Razredna vijeća su na sjednicama na kraju nastavne godine raspravljala i usvojila prijedloge ocjena vladanja za svakog pojedinog učenika. Uzorno vladanje ima 746 učenika, dobro vladanje 12 učenika (1.7%). Nijedan učenik nije ocijenjen ocjenom loše iz vladanja.*

***Pedagoške mjere***

*Prema Statutu Škole razrednici, razredna vijeća i Učiteljska vijeća donijela su odluke o poticajnim pedagoškim mjerama za najuspješnije, najaktivnije, najodgovornije učenike koji su svojim trudom i zalaganjem postigli zapažene rezultate. Ove godine pohvaljeno je pisanom pohvalom razrednih vijeća 221 učenik. Nagrade i priznanja uručeni su učenicima, na svečanosti Dana Škole. Pedagoška mjera opomene izrečena je za 2 učenika (0.3%), a ukor 1 učeniku (0.1%).*

***3.4. Izostanci učenika***

*Tijekom protekle školske godine učenici su ukupno izostali 38530 sati, od toga opravdano 38418 sati (50,83 po učeniku), a neopravdano 112 sati. Opravdano su učenici izostajali uglavnom zbog bolesti. Neopravdanih izostanaka ima najviše kod učenika osmih razreda (8392 ). Razlozi neopravdanih izostanaka su izbjegavanje školskih obveza te ne donošenje ispričnica i povremeno kašnjenje na nastavu.*

***3.5. Dodatna i dopunska nastava***

*Dodatna nastava bila je organizirana za darovite učenike prema njihovim interesima i u skladu sa zaduženjima učitelja. Realizirana je dodatna nastava iz matematike u razrednoj nastavi te iz hrvatskog jezika, engleskog jezika, matematike ,povijesti, fizike kemije, geografije, tehničke kulture i biologije u predmetnoj nastavi u sveukupno 27 grupa. Kroz ovaj oblik rada učenici su produbljivali i proširivali svoja znanja te se pripremali za sudjelovanje na natjecanjima.*

*Dopunska nastava organizirana je za učenike koji otežano prate nastavni program . Dopunska nastava organizirana je iz hrvatskog jezika i matematike za učenike 1.-4. razreda . Za učenike od 5.-8. razreda organizirana je dopunska nastava hrvatskog jezika, engleskog jezika, povijesti, matematike i kemije u 35 grupa .*

***3.6. Rad s učenicima koji rade po posebnom i individualiziranom odgojno-obrazovnom programu***

2016./2017.godina

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Rješenje o primjerenom obliku školovanja | I. razred | II. razred | III. razred | IV. razred | V. razred | VI. razred | VII. razred | VIII. razred | Ukupno |
| Individualizirani postupci | 1 | 2 |  |  | 4 | 1 |  |  | 8 |
| Redoviti program uz prilagodbu sadržaja | 1 | 2 | 3 | 2 | 4 | 3 | 1 | 2 | 18 |
| Poseban program u posebnom razrednom odjelu | 1 | 1 |  |  | 1 |  | 2 |  | 5 |
| Ukupno | 3 | 5 | 3 | 2 | 9 | 4 | 3 | 2 | 31 |

*U rad sa stručnim suradnikom - defektologom u školskoj godini 2016./2017. bio je uključen 31 učenik. Po redovitom programu uz individualizirane postupke, prema rješenju Stručnog Povjerenstva za utvrđivanje primjerenog oblika školovanja, školovalo se 8 učenika, po redovitom programu uz prilagodbu sadržaja i individualizirane postupke školovalo se 18 učenika, a posebni razredni odjel pohađalo je 6 učenika. Od ovog broja 11 učenika sa većim teškoćama je bilo uključeno u PSP i rad s učiteljem edukatorom rehabilitatorom i 9 u rad s psihologom.*

*Školske godine 2016./2017. Upućeno je 11 učenika u pedagošku opservaciju. Povjerenstvo za upis i utvrđivanje psihofizičkog stanja učenika odobrilo je 1 dijete za prijevremeni upis u I. razred, a za 6 djece je određeno privremeno oslobađanje od upisa u prvi razred.*

***3.7. Realizacija plana izvanučionične nastave***

*Na početku nastavne godine izrađen je plan izvanučionične nastave koji je sastavni dio kurikuluma. Za razrednu nastavu planirali smo dva i više obavezna programska sadržaja izvanučionične nastave za svaki razred, a za predmetnu nastavu jedan do dva. Kroz ovakav oblik rada integrirani su sadržaji više nastavnih predmeta. Izvanučionična nastava realizirana je prema Školskom kurikulumu i uz prethodnu suglasnost roditelja, a ostvarili smo je kroz posjete, nastavu u prirodi, terensku nastavu, izlete i ekskurzije.*

***3.8. Realizacija plana i programa izvannastavnih aktivnosti***

*U školi je djelovalo 5 grupa izvannastavnih aktivnosti u razrednoj nastavi : Šah, Lutkarsko dramska, Likovna, Dramska, Sportska*

*U predmetnoj nastavi imali smo 18 organiziranih izvannastavnih aktivnosti : Klub mladih tehničara, Promet, Literalna, Recitatorska, Novinarska družina, Mali svirači, Veliki zbor, Fotografska družina, Vjeronaučna, Vjeronaučna olimpijada, Igrom do mira, Mladi povjesničari, Njemačka igraonica, Meteorološka skupina, Šah, Dramska, Mladi geografi, Engleski knjižni klub.*

*Načini i metode realizacije izvannastavnih aktivnosti pretežno su**radioničkog, projektnog, skupno-istraživačkog, samoistraživačkog tipa odgojno-obrazovnog rada. Poticaj su za uključivanje učenika na rad izvan redovite nastave i to za sve učenike, učenike prosječnih sposobnosti, darovite učenike, učenike s posebnim potrebama. Naše izvannastavne aktivnosti većinom su sadržajem i područjem ostvarivanja djelovala u sklopu svih kulturno-umjetničkih događanja u školi.*

***3.9. Postignuti rezultati na međužupanijskim i ostalim natjecanjima***

***MATEMATIKA -*** *Učenik Ivan Mioč,8. raz. prvo mjesto na županijskom natjecanju*

 *Učenik Roko Volarević,8. raz. drugo mjesto na županijskom natjecanju*

***HRVATSKI JEZIK*** *– Učenica Anamarija Dominiković, 7. raz. treće mjesto na županijskom natjecanju.*

***NJEMAČKI JEZIK -*** *Učenica Sara Jurković, 8.raz. drugo mjesto na županijskom natjecanju, A kategorija*

 *Učenik Duje Blažević, 8. raz. drugo mjesto na županijskom natjecanju, B Kategorija*

***LIKOVNA KULTURA -*** *Rad učenice 8.raz. Sare Jurković predložen je za državnu smotru LIK 2017.*

***TEHNIČKA KULTURA*** *– Učenica Maria Perlić, 5.raz. drugo mjesto na županijskom natjecanju.*

***POVIJEST*** *– Učenik Damir Vekić, 7. raz. prvo mjesto na županijskom natjecanju.*

***BIOLOGIJA*** *– Učenica Filipa Šilje, 8. raz. prvo mjesto na županijskom natjecanju.*

***KLOKAN BEZ GRANICA-*** *u 10% najbolje plasiranih u natjecanju iz matematike:*

* *Luka Toni Batinović 2. raz.*
* *Petar Jerković 3. raz.*
* *Ivan Ilić i Ivan Volarević 4. raz.*
* *Tonći Zvonić 4. raz*

***FUTSAL ZA 7. i 8. RAZREDE****- 1. mjesto na Županijskom natjecanju: Nikola Čupić, Nikola Bošnjak, Marin Vučković, Toni Arar, Nikola Cindrić, Stipe Batinović, Marko Roglić, Jure Ereš, Mladen Rastočić, Ivan Šiljeg*

***KROS –*** *2. mjesto na Županijskom natjecanju: Dominik Jerković, Josip Kežić, Jure Ereš 5. razredi, Marko Cvitković 6. razred.*

*Nikola Bošnjak, Marin Vučković, Marko Roglić, Martin Roglić učenici 7. i 8. razreda osvojili su 3. mjesto na Županijskom natjecanju.*

*3. mjesto na Županijskom natjecanju u ženskoj kategoriji: Antonia Cvitković, Marta Vidović, Ana Taslak, Ive Markić.*

***ATLETIKA –*** *Antonija Cvitković, Lana Batinović, Tomislava Brečić, Matea Bebić, Lucija Crnčević, Katarina Vučković, Marta Vidović, Antonela Begić i Laura Taslak, 3. Županijsko mjesto.*

*Mlađe atletičarke: Laura Đugum, Tea Šprlje, Iva Markić, Emanuela Šimović, Lukrecija Krstičević, Gabrijela Martinović, Klara Čarapina, Ana Medak Kovačević, Kristina Daničić, Marija Rastočić , 3. Županijsko mjesto.*

*Učenici 5. i 6. razreda osvojili su prvo mjesto na Županijskom natjecanju iz Atletike; Jure Ereš, Šime Crepulja, Luka Jurković, Mile Družijanić, Marko Cvitković, Ante Barišić, Ivan Mateljak, Zdravko Jelinić, Josip Kežić, Mateo Jakić.*

***RUKOMET –*** *Učenici 7. i 8. razreda osvojili su 2. mjesto na regionalnom natjecanju; Ivan Vene, Roko Brečić, Josip Bebić, LukaBegić, Filip Bošković, Nikola Bošnjak, Martin Roglić, Ivan Šiljeg, Mihovil Kojundžić, Ivan Jurić, Marijo Talajić, Joip Skoko, Nedo Daničić, Ante Dominiković, Nikola Čupić.*

 *Učenice Jelena Vidović, Nikolina Sršen, Antonela Begić, Ana Taslak, Antonia Cvitković, Ivana Brnas, Mihaela Pehar, Ivana Begić, Klara Čarapina, Marta Vidović, Barbara Dropuljić, Lana Jurković, Tomislava Brečić, Iva Markić, Ana Majić, Petra Kežić, Gabrijela Jurković osvojile su 3. mjesto na Regionalnom natjecanju.*

***SKOK U DALJ*** *– Učenik Nikola Čupić, 8. razred osvojio prvo mjesto na državnom natjecanju.*

1. *mjesto na Županijskoj razini* ***natjecanja Državne službe za zaštitu i spašavanje Žurne službe ( likovni rad )*** *osvojili su učenici posebnog razrednog odjela: Frane Marota i Jure Kežić 7. razred, Tomislav Čorić i Stjepan Zekušić 5. razred, Ivan Petrušić 2. razred, Ana Jurišin 1. razred.*

***Škola je ove školske godine bila domaćin za dva županijska natjecanja:***

1. *Županijska izložba LIK 2017*
2. *59 natjecanje mladih tehničara*

***3.10.******Profesionalna orijentacija*** *- Za realizaciju su bile zaduženi razrednici osmih razreda, psiholog koji je bio i voditelj aktivnosti za provođenje plana profesionalne orijentacije učenika i pedagoginja. Tijekom školske godine realizirani su sljedeći sadržaji: - anketiranje učenika – utvrđivanje zdravstvenog stanja i eventualnih zdravstvenih poteškoća - upoznavanje učenika s pisanim materijalima (plakatima, brošurama) koji govore o načinu nastavka školovanja - suradnja s roditeljima u cilju usmjeravanja učenika na izbor zanimanja i pružanja najnovijih informacija vezano uz načine on-line prijava i upisa u programe srednjih škola - individualni razgovori i savjetovanje učenika koji to žele u namjeri lakšeg donošenja odluke pri nastavku školovanja, a obavljale su ih razrednici , psiholog i pedagoginja kako sa samim učenicima tako i s njihovim roditeljima - suradnja sa Zavodom za profesionalno informiranje- informacije, testiranja i pregledi učenika s teškoćama i učenicima sa zdravstvenim teškoćama -suradnja s liječnicom školske medicine-- pregledi učenika za posebna zanimanja koja su u skladu s njihovim sposobnostima i zdravstveni pregledi prema novim informacija od strane Ministarstva - suradnja sa predstavnicima i stručnim suradnicima srednjih škola iz Metkovića i Opuzena – prema interesu učenika i roditelja - za učenike osmih razreda i njihove roditelje (u predvorju pružane su najnovije obavijesti o upisima.*

***3.12. Realizacija Školskog preventivnog programa*** *- Pedagoginja i defektologinja su bile zadužena za planiranje i provedbu svih oblika školskih preventivnih programa vezanih uz nasilje i socijalnu zaštitu učenika. Područja djelovanja bila su : rad s učenicima, rad s učiteljima ,rad s roditeljima i suradnja s institucijama sustava . Zbog pretpostavke da mladi uzimaju opojna sredstva zbog niske razine samopoštovanja, nemogućnosti iskazivanja osjećaja i nedostatka vještina za rješavanje problema u trenutcima odluke, realizirano je niz predavanja i radionica za učenike na satima razrednih zajednica, a realizatori su bili pedagoginja, liječnica školske medicine, razrednici i djelatnici tima za prevenciju PU . Psiholog, pedagoginja, defektologinja i razrednici su održali i niz radionica vezano za pomoć u životnim opredjeljenjima, o socijalnoj potpori, o motivaciji za zdrave stilove života, o pravilnom organiziranju slobodnoga vremena te o kvalitetnoj ponudi športskih i drugih kreativnih sadržaja. Defektologinja i pedagoginja su bile kontakt osobe s vanjskim suradnicima i predavačima u smislu koordinacije osmišljenih aktivnosti. Za kvalitetnu provedbu ovih oblika preventivnih programa bilo je potrebno: napraviti plan predavanja s temama iz zdravstvene zaštite koji je sastavni dio Kurikula surađivati sa Zavodom za javno zdravstvo i školskom liječnicom surađivati s drugim institucijama i stručnjacima ( psiholog, psihijatar) posebno staviti naglasak na prevenciju zlouporabe droga, prevenciju pušenja i alkoholizma.*

***3.11. Realizacija projekata***

*Tijekom godine učitelji i učenici zajedno su realizirali sljedeće projekte u nastavi :*

***Dani kruha i zahvalnosti za plodove Zemlje*** *– realizacija - Razvijati osjećaj zahvalnosti za žetvu i plodove zemlje kao i zajedničko blagovanje; uočavati, istraživati, slikati i krasnosloviti o plodovima zemlje.*

***Briga za osobno zdravlje ili U zdravom tijelu zdrav duh*** *– realizacija - Poticati učenike na raznovrsnu i zdravu prehranu, usvajanje higijenskih navika, upoznati se sa zaraznim bolestima i načinima prevencije. Razvijati kod učenika zdrav način života i pravilan (ZO)*

***Maskenbal*** *– realizacija - Njegovanje tradicijskih običaja sela Prud (njegovanje nacionalne i kulturne baštine); poticanje razvoja emocionalnih znanja, vještina i sposobnosti; sudjelovanje u događajima koje organizira mjesna zajednica.*

***Kalendar 2017*** *– realizacija -uočiti važnije promjene u prirodi i važnija događanja po mjesecima te to slikovno prikazati; izraditi kalendar 2017. godine*

***Recikliramo, pomažemo*** *– realizacija - Osigurati kutak za prikupljanje starog papira, prikupljati stari papir i odvoziti u reciklažni pogon. Zarađenim sredstvima donirati potrebite.*

***Mali vrtovi Neretve*** *– realizacija - Pronaći biljke karakteristične za naše podneblje, presaditi ih u prilagodne posude, izložiti u vrt Prirodoslovnog muzeja.*

***Humanitarni dan*** *– realizacija - Realizacija integriranog dana prema razrađenom planu integracije kroz nastavne predmete. Svaki učenik pokazuje svoju humanost darivanjem jednog predmeta, jednog slatkiša, jedne slikovnice...*

***Putujmo kroz vrijeme*** *– realizacija - timskim radom istraživati i povezivati temeljem povijesnih izvora ( predmeti, fotografije, mape, karte…), internet*

***Plastičnim čepovima do ključnih lijekova*** *– realizacija - tijekom nastavne godine po razredima prikupljati čepove te ih poslati na naznačenu adresu.*

***Hrvatski kraljevi*** *– realizacija - prikupljati različite materijale i slike hrvatskih kraljeva, pogledati serijal koji se sastoji od sedam epizoda „Hrvatski kraljevi“, dizajnirati kraljevsku odjeću (ideja za maškare), servirati stol i hranu kao u vrijeme kraljeva;*

***Recital „Naš Ante Neretvanski“ u GKS*** *– sudjelovali su naši učenici i profesori zajedno sa OŠ Stjepana Radića, Gimnazije Metković i Srednje škole Metković.*

***Izrada ukrasa od prirodnih materijala*** *– realizacija - na satovima razrednika i likovne kulture*

***Barok*** *– realizacija - kroz raznolike oblike nastavnih i izvannastavnih aktivnosti upoznati barok, njegove zanimljivosti i najvažnija obilježja, razvijati kod učenika vještine pretraživanja različitih izvora informacija, motivirati učenike na sudjelovanje i predlažu aktivnosti i teme izvan programa redovne nastave, kroz planirane aktivnosti poticati kreativnost i razvoj individualnih interesa, proučiti i proširiti znanje o razdoblju baroka u Hrvatskoj i svijetu, samostalni literarni i likovni pokušaji učenika na temu baroka (pisanjem poezije baroknim stilom i sl.)*

***Prezentacija tradicijskih plesova i glazbala*** *– realizacija - upoznavanje tradicijskih plesova i glazbala užeg i šireg zavičaja, razvijanje ljubavi prema tradicijskoj kulturnoj baštini, njegovanje kulturnog i nacionalnog identiteta, poticanje istraživačkog rada i suradničkih odnosa.*

***Božićni koncert dječjih zborova i lipanjski koncert dječjih*** *– realizacija - Aktivnim pjevanjem razvijati socijalnu integraciju. Sudjelovanje u kulturnom životu grada. Suradnja s drugim školama i razvijanje zborskog umjetničkog izražavanja.*

***Unaprijedimo kakvoću okoliša „Mediteranski vrt“****- naša škola je u partnerstvu s udrugom „Ispod mosta“aplicirala na projekt Upravnog odjela za zaštitu okoliša i prirode DNŽ. U naš vrt zasadili smo sadnice agruma i drugog bilja kao sastavnicu Mediteranskog vrta.*

***Robotika*** *– s početkom ove školske godine naša škola je dobila odobrenje za ulazak u Croatian Makers ligu – robotičku ligu za učenike osnovnih škola. Sudjeluju učenici podjeljeni u dvije kategorije 1.-5. i 6.-8. razred , a voditeljica im je Jelica Lazarević, mentorica tehničke kulture.*

***BBC micro:bit-STEM –*** *u sklopu projekta našoj školi je donirano 20 BC micro:bit kompleta . Organizirane su inicijalne radionice upoznavanja i korištenja za mentore koji će provoditi program u školama. Naša mentorica Jelica Lazarević je nositelj ovog projekta.*

*Osim navedenih, realizirani su i sljedeći projekti:*

*Gradskoj knjižnici u pohode, Večer poezije Vladimiru Pavloviću u spomen, Mjesec hrvatske knjige, Plan za lutaka dan, Slikovnica, Večer matematike, Klokan bez granica, Pčele matematičari, Bolji internet za sve, Izrada modela – Primjena obnovljivih izvora energije, Izrada uporabnih tehničkih tvorevina- izrada i postavljanje kućica i hranilica za ptice, Robotika, Dan ružičastih majica, Orbit daruje osmijeh.*

***3.12. Realizacija plana i programa tajnika, računovotkinje i ravnateljice***

***RAD TAJNIŠTVA***

*Sukladno Godišnjem planu i programu rada škole za šk. god 2016./17. u tajništvu su obavljani slijedeći poslovi:*

*1. KADROVSKI I OPĆI POSLOVI*

*Objavljivanje natječaja te oglasni i natječajni poslovi*

*Prijave i odjave mirovinskom i zdravstvenom osiguranju,*

*Svi pravni i administrativni poslovi u svezi zasnivanja i prestanka radnog odnosa i ostvarivanja prava i obveza zaposlenika iz radnog odnosa,*

*Uvođenje zaposlenika u evidenciju o radnicima i rad s dosjeima zaposlenika*

*Statistika škole*

 *Zajedno s ravnateljem pripremanje teksta Godišnjeg plana i programa za raspravu na Školskom odboru, UV i Vijeću roditelja, te dostavljanje istog pravodobno u MZOS*

*2. IZRADA ODLUKA O GODIŠNJIM ODMORIMA ZAPOSLENIKA*

*3. POSLOVI VEZANI UZ RAD ŠKOLSKOG ODBORA*

*Vođenje zapisnika na sjednici Školskog odbora, slanje poziva*

*4.TEKUĆI DNEVNI POSLOVI*

*Izdavanje uvjerenja zaposlenicima i učenicima Škole*

*Vođenje urudžbenog zapisnika, interne dostavne knjige i knjigu pošte*

*Poslovi prijepisa i preslika*

*Skrb o nabavci potrošnog materijala*

*Različiti uredski poslovi*

*5.RAD SA STRANKAMA*

*6.JAVNI REGISTAR ZAPOSLENIKA*

*7.PRAĆENJE STRUČNE LITERATURE I ČASOPISA*

*Praćenje i proučavanje pravnih propisa i njihova primjena*

*10.CARNET ADMINISTRATOR*

*11.IZRADA NORMATIVNIH AKATA*

*Sudjelovanje u izradi i promjeni Statuta škole i drugih općih akata i odluka*

*12. POSLOVI ZAŠTITE NA RADU, ZAŠTITA OD POŽARA ,SANITARNI NADZOR*

*15. SURADNJA S :*

 *Uredom državne uprave Dubrovačko-neretvanske županije, Upravnim odjelom za prosvjetu, kulturu, sport i tehničku kulturu, Ministarstvom znanosti, obrazovanja i športa , Agencijom za odgoj i obrazovanje, Zavodom za zapošljavanje , drugim osnovnim školama itd.*

*16. OSTALO*

 ***RAD RAČUNOVODSTVA ŠKOLE***

*Sukladno Godišnjem planu i programu rada škole za šk. god 2016./2017. u računovodstvu škole ostvareni su slijedeći poslovi:*

*1. POPIS IMOVINE, OBVEZA I POTRAŽIVANJA*

*Inventurne liste,*

*Knjiga osnovnih sredstava i knjiga sitnog inventara*

*2. VOĐENJE KNJIGOVODSTVENIH KNJIGA I KNJIGOVODSTVENIH ISPRAVA*

*Glavna knjiga i pomoćne knjige,*

*Kontiranje i knjiženje,*

*Zbrajanje,*

*Usklađivanje, zaključivanje i otvaranje*

*Obračun školske kuhinje*

*3. VOĐENJE RAČUNA PLAĆA I PK KARTICA*

*4.SALDO KONTI*

*Kontaktiranje s dobavljačima,*

*Podmirenje obveza*

*Praćenje naplate potraživanja*

*5. KONTROLA BLAGAJNIČKOG POSLOVANJA*

*6. PERIODIČNI I GODIŠNJI OBRAČUNI*

*Dokumentacija,*

*Izrada izvješća,*

*Prijepisi,*

*Predočenja financijskog izvješća*

*7. OBRAČUN PLAĆA I NAKNADA*

*Neto – bruto,*

*Doprinosi,*

*Virmani,*

*Statistička izvješća*

*8. OBRAČUN BOLOVANJA*

*9. POPUNJAVANJE UPITNIKA FISKLANOJ ODGOVORNOSTI*

*10. FINANCIJSKO PLANIRANJE*

*Izrada financijskog plana,*

*Izrada rebalansa financijskog plana,*

*Izrada plana nabave*

*11. IZVJEŠTAVANJE POREZNE UPRAVE*

*11. OSTALI POSLOVI*

*12. OSTALO*

 ***OSTVARENI RAD RAVNATELJICE ŠKOLE***

*Ravnateljica se bavila organizacijom rada škole, praćenjem ostvarenja nastavnoga plana i programa, fonda sati, nadzorom rada djelatnika, suradnjom s roditeljima i učenicima, suradnjom s nadzornim organima. Između ostalog ravnateljica je:*

*1. sudjelovala u izradi i donošenju Godišnjeg plana i programa rada Škole;*

*2. sudjelovala u izradi i donošenju Kurikuluma Škole;*

*3. izvršila organizacijske i tehničke pripreme u nastavi i ostalim poslovima;*

 *4. izvršila organizacijske i tehničke pripreme za početak školske godine;*

*5. sudjelovala u izradi rasporeda sati i rasporeda dežurstava učitelja;*

*6. donijela godišnji plan rada ravnatelja;*

*7. odlučivala o izboru i zapošljavanju novih djelatnika prema objavljenim natječajima;*

*8. odlučivala o otkazivanju ugovora o radu na određeno radno vrijeme;*

*9. organizirao i predsjedala sjednicama Učiteljskog vijeća;*

*10. sudjelovala u radu Razrednih vijeća;*

*11. pripremala i sudjelovala u radu Vijeća roditelja;*

*13. redovito podnosila izvještaje i sudjelovala u radu Školskog odbora;*

*14. uspostavila suradnju sa Županijskim uredom za školstvo;*

*15. nekoliko puta izvršila uvid u vođenje pedagoške dokumentacije i u suradnji s pedagoginjom predložila otklanjanje nedostataka;*

*16. uspostavila uspješnu suradnju s Gradom Metković;*

*17. na temelju Kućnog reda i rasporeda sati strukturirala radno vrijeme učitelja i ostalih djelatnika;*

*18. donijela rješenja o zaduženjima učitelja i ostalih djelatnika Škole;*

*19. surađivala s razrednicima i roditeljima te Povjerenstvom za pedagoške mjere;*

*20. sudjelovala radu ŽSV ravnatelja DNŽ i na stručnim skupovima za ravnatelje u 1. mandatu u organizaciji AZOO;*

*21. utvrdila povjerenstva za inventuru;*

*22. posjetila sate razrednika i razgovarala s učenicima o radu Škole;*

*23. posjećivala nastavu učitelja i razgovarala s njima;*

*24. službeno razgovarala s učiteljima kod uočenih problema i nedostataka u radu i preporučila otklanjanje;*

*25. vodila zapisnike o posjetima satima , razgovorima s učenicima, učiteljima i roditeljima;*

*26. sudjelovala u organizaciji manifestacija i priredbi na razini Škole;*

*27. sklapala ugovore o korištenju športske dvorane i rješavala eventualne probleme povezane s time;*

*28. donosila rješenja o izricanju pedagoških mjera i razmatrala eventualne žalbe roditelja;*

*29. sudjelovala u donošenju prijedloga izmjena Kućnog reda, Statuta i drugih akata Škole;*

*30. surađivala s Prosvjetnom inspekcijom i ostalim inspekcijskim tijelima i provodila njihove odluke;*

*31. donijela ostale odluke u skladu sa zakonima RH i drugim propisima;*

*32. aktivno sudjelovala u oblikovanju i uređivanju web-stranica Škole;*

*33. surađivala s medijima i promovirao Školu*

*34. sudjelovala u radu Povjerenstva za elektronički upis učenika u srednju školu i pratila cijeli proces upisa;*

*35. brinula o raspodjeli financijskih sredstava, nabavi potrebnih sredstava za rad i nadzirala zakonitost i način trošenja financijskih sredstava;*

*36. zajedno s računovotkinjom škole sudjelovala u planiranju proračuna škole i projekcijama proračuna za sljedeće 2 godine;*

*37. organizirala i nadzirala sve poslove vezane uz podizanje razine sigurnosti unutar školskih zgrada;*

*38. nadzirala provođenje svih ostalih poslova vezanih uz rad škole.*

***4. ZAKLJUČCI I PRIJEDLOZI***

*1. U protekloj školskoj godini puno pažnje posvećeno je organizaciji kulturno-javne*

*djelatnosti. Uloženo je puno truda i vremena u organizaciju brojnih aktivnosti unutar*

*škole i u lokalnoj zajednici.*

*2. Postignuti su zapaženi rezultati na natjecanjima u znanju i sportu.*

*3. Potrebno je i dalje ulagati u stručno usavršavanje učitelja, kako bi stekli nove*

*kompetencije za rad u složenim suvremenim uvjetima.*

*4. Poticati promoviranje učitelja koji u svom radu redovito postižu zapažene rezultate u izvannastavnim aktivnostima.*

*4. Kako bi se osigurali uvjeti za realizaciju suvremene nastave potrebna su ulaganja u mrežu škole..*

*5. S obzirom na broj učenika s teškoćama glasovno-jezično-govorne komunikacije, nužno*

*je zapošljavanje logopeda na puno radno vrijeme. Budući da je na snazi zabrana*

*zapošljavanja u državnim službama, potrebno je poslati Uredu državne uprave DNŽ i na MZOŠ snimljenu situaciju i potrebu za logopedom*

*6. Potrebno je raditi na poboljšanju uvjeta rada u gotovo svim objektima Škole:*

*- Rekonstrukcija školske sportske dvorane*

*- Rekonstrukcija krovišta u p.š. Vid*

*- Zamjena otvora u p.š. Prud i bojanje škole*

*- Zamijeniti postojeće parkete u učionicama i učeničke klupe i stolice*

*- Urediti i proširiti prostore zbornice i ureda ( tehničkog osoblja i stručno-pedagoške službe )*

*7. S obzirom na mogućnosti prijavljivanja za fondove Europske Unije, potaknuti što više*

*djelatnika na edukaciju i uključivanje u proces prijave za fondove, s ciljem osiguranja*

*sredstava za provedbu zamišljenih aktivnosti u školi i lokalnoj zajednici.*

*8. Prijedlog je da iduću školsku godinu svi razredni odjeli budu u sustavu e- dnevnika*

*9.Potrebno je unaprijediti rad školske knjižnice.*

*Izvješće o rezultatima rada u školskog godini 2016/2017. prihvaćeno je 30. kolovoza 2017. godine na sjednici Učiteljskog vijeća i sjednici Školskog odbora dana 29. rujna 2017. godine.*

*Pisano izvješće objavljeno je na oglasnoj ploči i web stranici Škole 30. rujna 2017. godine*

*PREDSJEDNIK ŠKOLSKOG ODBORA RAVNATELJICA*

*Nino Šešelj, prof. Žana Dodig, prof.*